wickkiey/tamil-wikipedia-chunked huggingface dataset:
# வேப்பேரி (சென்னை)

## கல்வி நிறுவனங்கள்

### கல்லூரிகள்

- சென்னை கால்நடையியல் கல்லுரி
- பி.டி.லீ செங்கல்வராய பல்தொல்நுட்பக் கல்லூரி
- புனித கிருத்தோபர் கல்வியியல் கல்லூரி
- குரு சிறீ சாந்திவிச்சய் செயின் மகளிர் கல்லூரி
# வேப்பேரி (சென்னை)

## தெருக்கள்

வேப்பேரியிலுள்ள முக்கியத் தெருக்கள்
•வேப்பேரி உயர் சாலை
•யெர்மியா சாலை
•பராக்சு சாலை
•ஈ.வி.கே. சம்பத் சாலை
•மேடாக்சு சாலை
•பிரெத்தபீட்டு சாலை
# வேப்பேரி (சென்னை)

## இரயில் நிலையங்கள்

சென்னை எழும்பூர் இரயில் நிலையம். சென்னை பூங்கா இரயில் நிலையம் போன்ற இரயில் நிலையங்கள் வேப்பேரிக்கு அருகில் உள்ளன.
# வேப்பேரி (சென்னை)

## பேருந்துகள்

வேப்பேரியிலிருந்து சென்னை மாநகரத்தின் பல்வேறு பகுதிகளுக்கும் பேருந்து சேவைகள் இயக்கப்படுகின்றன. டோவேட்டன் பேருந்து நிலையம், வடக்கு எழும்பூர் இரயில் நிலையப் பேருந்து நிலையம், மில்லர்சு பேருந்து நிலையம், எழும்பூர் பேருந்து நிலையம் ஆகியவை வேப்பேரிக்கு அருகிலுள்ள பேருந்து நிலையங்களாகும். 10ஏ, 134ஏ, 159சி, 159இ, 17 போன்றவை இங்கிருந்து புறப்படும் சில முக்கியத் தடங்களில் செல்லும் பேருந்துகள் ஆகும்.  
வேப்பேரியில் கடந்த 11 அக்டோபர் 2013 அன்று, ஈ.வி.கே சம்பத் சாலையில் 2009 ஆம் ஆண்டு அடிக்கல் நாட்டப்பட்டு கட்டிமுடித்த புதிய காவல் ஆணையர் அலுவலகம் அப்போதைய முதல் அமைச்சர் செல்வி ஜெ.ஜெயலலிதா அவர்களால் திறந்து வைக்கப்பத்தது.
# எம். கே. மீரான்

**எம். கே. மீரான்** (இ. 1972) ஒரு இந்திய விடுதலைப் போராட்ட வீரர்.
# எம். கே. மீரான்

## வாழ்க்கைக் குறிப்பு

மீரான், தேனி மாவட்டம், உத்தமபாளையம் அல்லாபிச்சை என்ற குலாம் மைதீன்-தங்கம்மாள் இணையருக்கு மகனாகப்பிறந்தவர். போடியில் பள்ளிப்படிப்பை முடித்த இவர் ஜவகர்லால் நேருவின் நேர்முக உதவியாளராக இருந்த ஜி. பார்த்தசாரதியுடன் சேர்ந்து சென்னையில் கல்வி பயின்றார். தனது நண்பர் பெ. துாரன் என்பவருடன் இணைந்து பித்தன் என்ற கையெழுத்துப் பிரதியினை நடத்தினார். கல்லுாரி படிப்பு முடிந்தவுடன்
கோயமுத்துாரில் சார்-ஆய்வாளராக பணியில் சேர்ந்தார்.  
பணியின்போது பிரித்தானியருக்கு எதிராக ஆங்காங்கே போராட்டம் நடைபெற்றது. அதில் காவல்துறை அதிகாரி என்ற முறையில் மக்களை தாக்கவேண்டிய நிர்பந்தம் செய்யப்பட்டது. அதை அவர் ஏற்கவில்லை. பணியில் இருந்து விலகி 1941 ஆம் ஆண்டு நடைபெற்ற தனிநபர் சத்தியாகிரகப் போராட்டத்தில் ஈடுபட்டு ஆங்கிலேய அரசுக்கு எதிராக தந்திக்கம்பிகளை அறுத்தல், அரசுக்கு எதிராக துண்டு அறிக்கைகள் விநியோகம் செய்வது போன்ற வேலைகளில் ஈடுபட்டு கைது செய்யப்பட்டார். இதற்காக வேலுார், அலிப்புர், பெல்லாரி சிறைகளில் ஒரு வருட காலம் தண்டனையை அனுபவித்தார். அதன் பின்னர் 1942 ஆம் ஆண்டு வெள்ளையனே வெளியேறு இயக்கத்தில் ஈடுபட்டு கைது செய்யப்பட்டார்.  
மீரான் 1972 ஆம் ஆண்டு இறந்தார்.
# ஜி. ஏ. சந்திரசிறி

**ஜி. ஏ. சந்திரசிறி** (*Major General G. A. Chandrasiri*, பிறப்பு: 1954) இலங்கையின் படைத்துறைத் தளபதியும் யாழ்ப்பாணம் பாதுகாப்புப் படைத் தலைமையக முன்னாள் பொறுப்பதிகாரியும், இலங்கை இராணுவத்தின் 52வது படைப்பிரிவின் முன்னாள் தலைவரும், ஆவார். இவர் தற்போது வட மாகாண ஆளுனராகப் பணியாற்றுகிறார்.  
சந்திரசிறி 1974 ஆம் ஆண்டில் இலங்கை இராணுவத்தில் இணைந்தார். 1976 இல் இவர் இலங்கை கவச வாகன அணியில் இரண்டாம் லெப்டினண்டாகச் சேர்ந்தார். பிரிகேடியராகத் தரம் உயர்த்தப்பட்டார். மன்னாரில் பணியாற்றிய பின்னர் ஈழப்போரின் இறுதிக் கட்டத்தில் (2008-2009) யாழ்ப்பாணத் தலைமையகப் பொறுப்பதிகாரியாக இருந்தார். 2009 இல் இராணுவத்தில் இருந்து இளைப்பாறிய பின்னர் வட மாகாணத்தின் ஆளுனராக நியமிக்கப்பட்டார்.
# மகாத்மா காந்தி ஊரக வேலைவாய்ப்பு உறுதித் திட்டம்

**மகாத்மா காந்தி ஊரக வேலைவாய்ப்பு உறுதித்திட்டம்**, இந்தியாவின் மத்திய அரசினால் உருவாக்கப்பட்ட ஒரு திட்டம் ஆகும். இது அனைத்து மக்களுக்கும் வேலைவாய்ப்பு ஏற்படுத்த வேண்டும் என்ற நோக்குடன் உருவாக்கப்பட்ட திட்டம் ஆகும்.  
இத்திட்டம் கேரளா மற்றும் தமிழ்நாடு மாநிலங்களில் அமல்படுத்தப்பட்டு பெண்கள் பயன்பெற்று வருகின்றனர்.
# மகாத்மா காந்தி ஊரக வேலைவாய்ப்பு உறுதித் திட்டம்

## ஊதியம்

இத்திட்டத்தில் பயன்பெறுவோருக்கு தற்போது நாளொன்றுக்கு 148 ரூபாய் ஊதியமாக நிர்ணயிக்கப்பட்டுள்ளது. தமிழ் நாட்டில் 7 மாவட்டங்களில் ஊதியம் வங்கிக் கணக்கு மூலமாக தரப்படுகிறது.  
மத்திய அரசு 2,844 கோடி ரூபாய் தமிழ் நாட்டிற்கு நிதி கொடுத்துள்ளது என்றும், மேலும் கூடுதலாக 1,846 கோடி ரூபாய் நிதி ஒதுக்க உள்ளதாக மத்திய அமைச்சர் ஜெய்ராம் ரமேஷ் தெரிவித்தார். சி.ஏ.ஜி அறிக்கையில் தமிழகத்தில் உள்ள 1,645 பஞ்சாயத்துகளில் நாளொன்றுக்கு 70 ரூபாய் மட்டுமே ஊதியமாக தரப்படுவதாக தெரிவித்துள்ளது என மத்திய அமைச்சர் தெரிவித்துள்ளார்.
# காபூலின் காதல் குற்றங்கள் (ஆவணப்படம்)

**காபூலின் காதல் குற்றங்கள்** (Love Crimes of Kabul) எனும் ஆவணப்படம் 2011 ஆம் ஆண்டில் வெளிவந்தது. ஆப்கானிஸ்தானின் பாதம் பாக் எனும் பெண்களுக்கான சிறைச்சாலையில் உள்ள சில குற்றம் சாட்டப்பட்டவர்களில் மூன்று பேரின் கதை தேர்ந்தெடுக்கப்பட்டு அவர்களின் நேர்காணலோடு ஆவணப்படமாக எடுக்கப்பட்டது. இவர்களுக்கு இஸ்லாமிய முறைப்படி நீதி மன்றங்களில் தீர்ப்புகள் வழங்கப்பட்டன. இந்த ஆவணப்படம் ஆப்கானிஸ்தானின் இஸ்லாமியச் சட்டமுறையைப் புரிந்து கொள்ள உதவும்.
இந்த ஆவணப்படத்தின் முதல் காட்சியில், சிறைச்சாலைக் காவலர்,
என்கிறார்.
மேலும், இந்த ஆவணப்பட இயக்குநர் மிகவும் கடினமாக சூழ்நிலைகளுக்கிடையில் படம் பிடித்துள்ளார். முறையான அனுமதி இருந்தும் சிறைக்காவலர்கள் இவரை உள்ளே அனுமதிக்கவில்லை. நீதிபதிகளும் இவர்களது கோரிக்கையை நிராகரித்துள்ளார். இறுதியில் சிறை நிர்வாகம் பேட்டி எடுப்பதைக் கவுரவமாகக் கருதியதால் அனுமதித்தனர் என கூறுகிறார்.
# காபூலின் காதல் குற்றங்கள் (ஆவணப்படம்)

## கதைக்களன்

- **கரீமா** திருமணத்திற்கு முன் *ஃபெரோஷ்* எனும் தன்னுடைய ஆண் நண்பருடன் உடலுறவு கொண்டதாக குற்றம் சாட்டப்பட்டவர்.
- **அலீமா** தனது குடும்பதினரின் கொடுமைகளிலிருந்து தப்பித்து *ஜியா ஸான்* எனும் பெண்ணின் வீட்டில் தங்கியிருந்தாள். அலிமாவிற்கு 10 மாதங்களும், அடைக்கலம் கொடுத்த ஜியா ஸானுக்கு 18 மாதங்களும் தண்டனை.
- **ஸஃபீரா** அண்டையருடன் உடலுறவு கொண்டதாக குற்றம் சாட்டப்பட்டவர்.
# இராம. கனகசுப்புரத்தினம்

**இராம. கனகசுப்புரத்தினம்**, பதினாறு கவனகர் திருக்குறள் இராம. கனகசுப்புரத்தினம் என அறியப்படும் இவர் தமிழகத்தைச் சேர்ந்த ஆசிரியர், சொற்பொழிவாளரும் எழுத்தாளரும் ஆவார்.
இவர் மெகா தொலைக்காட்சியில் தினமும் *வெற்றி நிச்சயம்* என்ற சொற்பொழிவுத் தொடரை நிகழ்த்தி வருகிறார்.
# இராம. கனகசுப்புரத்தினம்

## வாழ்க்கைச் சுருக்கம்

இவரது தந்தை திருக்குறள் பெ. இராமையா தசாவதானியாகத் திகழ்ந்து 'தமிழக அரசவைக் கலைஞராக' இருந்தவர்.  
இவர் 1330 குறளில் எதை கேட்டாலும் , அதன் வரிசை எண் எந்த அதிகாரம் மற்றும் அந்த குறளையும் சொல்வதோடு தலைகீழாகவும் குறளை சொல்வதில் வல்லவர்.  
நினைவாற்றலை வளர்க்க பயிலரங்கம் நடத்தி வருகின்றார். இவர் தற்போது கோயம்புத்தூரில் வசித்து வருகின்றார்.
# இராம. கனகசுப்புரத்தினம்

## பதினாறு கவனக நிகழ்ச்சிகள்

கவனகர் இராம. கனகசுப்புரத்தினம் நிகழ்த்தும் பதினாறு கவனக நிகழ்ச்சிகள்  
1. குறள் கவனகம்
1. எண் கவனகம்
1. எழுத்துக் கவனகம்
1. பெயர்க் கவனகம்
1. வெண்பா இயற்றும் கவனகம்
1. இராகங்களில் கவனகம்
1. மாயக்கட்டம் நிரப்புதல்
1. கூட்டல் கவனகம்
1. பெருக்கல் கவனகம்
1. 100ஐ முடிக்கும் கவனகம்
1. வண்ணக் கவனகம்
1. தொடுவுணர்வு கவனகம்
1. மணியோசை (கேட்டல்) கவனகம்
1. லாடசங்கிலி பூட்டி, கழற்றுதல்
1. பிறந்த கிழமை கூறுதல் (பிறந்த நாள் கூற)
1. திருக்குறளில் பலவிதமான கேள்விகள்.
# மாத்தளை அருணேசர்

**மாத்தளை அருணேசர்** என்ற பெயரில் எழுதி வந்த **அ. ச. அருணாசலம்** (மே 30, 1905 - மே 3, 1986) இலங்கையின் மலையகத்தைச் சேர்ந்த எழுத்தாளர். மாத்தளையில் மந்தந்தாவளை என்ற இடத்தில் வசித்து வந்தவர்.
# மாத்தளை அருணேசர்

## வாழ்க்கைச் சுருக்கம்

அருணாச்சலம் கேகாலை மாவட்டம், சன்னிகிராப்ட் என்னும் இறப்பர் தோட்டத்தில் 1905 ஆம் ஆண்டில் பிறந்தவர். இலங்கையிலும் தமிழ்நாட்டிலும் கல்வி பயின்று இலங்கையின் மலையகத்தில் தேயிலை, இறப்பர் தோட்டங்களிலும், பின்னர் பின்னர் இலங்கை அரச நெல் கொள்வனவுச் சபையிலும் பணியாற்றி 1964 இல் ஓய்வு பெற்றார்.
# மாத்தளை அருணேசர்

## எழுத்துலகில்

தமிழகத்தில் பரலி சு. நெல்லையப்பர் வெளியிட்ட *லோகோபகாரி* இதழில் இவருடைய கட்டுரைகள் 1920களில் வெளிவந்தன. ஆனந்தப் போதினி, அமிர்தகுணபோதினி, கலைக்கதிர், கலைமகள், மஞ்சரி ஆகிய இதழ்களில் கட்டுரைகளை எழுதினார். சிங்கள மொழியில் வெளியான சில சமய, சரித்திரக் கட்டுரைகளை தமிழில் மொழிபெயர்த்து எழுதிய கட்டுரைகள் மஞ்சரியில் வெளியாகியுள்ளன. அ. ச. அருணாச்சலம் என்ற பெயரில் எழுதி வந்த இவர் மாத்தளை அருணேசர் என்ற பெயரில் 1947 இல் தந்தையின் உபதேசம் என்ற சிறுகதையை கலைமகளில் எழுதினார்.  
நவரத்தினங்கள் பற்றிய நூலை சென்னை அமுதா நிலையத்தினூடாக ஒன்பது மணிகள் என்ற பெயரில் நூலாக 1962 ஆம் ஆண்டில் வெளியிட்டார். இந்நூல் 1962 இல் மஞ்சரி இதழில் வெளிவந்தது. பின்னர் 1972 இல் மஞ்சரி இதன் சுருக்கத்தை புத்தகச் சுருக்கம் என்ற பகுதியில் வெளியிட்டது.  
இலங்கையில் கோ. நடேசையரின் தேசபக்தன் (1929), மற்றும் வீரகேசரி, தினகரன், ஆத்மஜோதி, தினபதி, சிந்தாமணி ஆகிய பத்திரிகைகளில் அருணேசரின் ஆக்கங்கள் வெளிவந்துள்ளன.
# மாத்தளை அருணேசர்

## கௌரவம்

மல்லிகை இதழின் 1985 பெப்ரவரி இதழில் மாத்தளை கணேசரின் படத்தை அட்டைப் படத்துடன் வெளியிட்டு கௌரவப்படுத்தியது.
# மாத்தளை அருணேசர்

## பிற்காலம்

1983 இனக்கலவரங்களில் பாதிக்கப்பட்ட அருணேசர் மாத்தளையை விட்டு வெளியேறி இலங்கையின் கிழக்கே மட்டக்களப்பு, வாழைச்சேனையில் குடியேறினார். அங்கு அவர் தனது 80வது அகவையில் காலமானார்.
# வாசனை (சிறுகதைத் தொகுப்பு)

**வாசனை** என்பது சுந்தர ராமசாமி எழுதிய சிறுகதைகளில் சிலவற்றின் தொகுப்பு. காலச்சுவடு வெளியீடாக இப்புத்தகம் 2011 ஆம் ஆண்டு மே மாதம் வெளியிடப்பட்டது. இத்தொகுப்பில் 26 சிறுகதைகள் உள்ளன. இப்புத்தகத்தின் பதிப்புரிமை சுந்தர ராமசாமி அவர்களின் மனைவி கமலா ராமசாமி அவர்களுடையது. இத்தொகுப்புகளிலுள்ள சிறுகதைகளில் ஒன்றான *வாசனை* எனபதுவே இத்தொகுப்பின் பெயராகச் சூட்டப்பட்டுள்ளது. இத்தொகுப்பிற்கு கே.என். செந்தில் முன்னுரை எழுதியுள்ளார். முன்னுரையில் அவர்,  
என்ற சுந்தர ராமசாமியின் வரிகளை மேற்கோள் காட்டுகிறார். கே.என். செந்தில் தன்னுடைய முன்னுரைக்கு *யதார்த்தத்தின் அழகியலும்... நவீனத்துவத்தின் தீவிரமும்...* என்று தலைப்பிட்டுள்ளார்.
மேலும், சுந்தர ராமசாமியின்  
என்ற வரிகள் இத்தொகுப்பின் முதல் பக்கத்தில் உள்ளன.
# வாசனை (சிறுகதைத் தொகுப்பு)

## தொகுப்பிலுள்ள சிறுகதைகள்

- கோவில் காளையும் உழவு மாடும்
- பிரசாதம்
- சன்னல்
- ஸ்டாம்பு ஆல்பம்
- கிடாரி
- வாழ்வும் வசந்தமும்
- லீலை
- முட்டைக்காரி
- அழைப்பு
- பல்லக்குத் தூக்கிகள்
- வாசனை
- ரத்னாபாயின் ஆங்கிலம்
- குரங்குகள்
- பள்ளம்
- கொந்தளிப்பு
- ஆத்மாராம் சோயித்ராம்
- வழி
- கோலம்
- பக்கத்தில் வந்த அப்பா
- விகாசம்
- காகங்கள்
- மேல்பார்வை
- பட்டுவாடா
- நாடார் சார்
- களிப்பு
- கதவுகளும் ஜன்னல்களும்
# வாசனை (சிறுகதைத் தொகுப்பு)

## பின்னட்டைக் குறிப்புகள்

இப்புத்தகத்தின் பின்னட்டைக் குறிப்பு:
:'கூறியது கூறல்', 'போலச் செய்தல்' இவையிரண்டையுமே மறுதலித்து மேலெழும் சுந்தர ராமசாமியின் படைப்பு. உலகின் ஆகச் சிறந்த கதைகளின் தொகுப்பு இந்நூல்.
:யதார்த்தக் கதைகளின் வழியே வாசகனை மனவிரிவுக்கு உட்படுத்தும் அதேவேளையில் மொழியழகோடு கூடிய அபூர்வமான சொல்லாட்சிகள் மூலம் கவித்துவ தருணங்களைத்
:தேர்ந்த இசைக்கலைஞனைப்போல் ஸ்ருதி பிசகாமல் மீட்டும் சு.ரா. நேற்றின் வழித்தடத்திலிருந்து விலகி புதிய கருத்துகளைத் தேடி கண்டடைந்து முன்னோக்கிச் சென்ற
:பயணத்தை துலக்கமாக வெளிப்படுத்தும் தொகுப்பு இது. அவர் வரிகளின் இடையே விட்டுச் செல்லும் மெளன இடைவெளிகளைச் சுய ஆற்றலால் இட்டு நிரப்பிக்கொள்ளும்
:வாசகன் தன் மனச்சுனைகளைப் பெரும் மன எழுச்சியோடு கண்டுகொண்கிறான்.எழுத்தாளனின் **உள்ளொளி இருளில் மிருகங்களின் கண்களைப்போல் பரவசம் ஊட்டக்கூடியது** என்று
:சு.ரா.எழுதினார். அந்த உள்ளொளியை நம்பி ஏற்றுச் செயல்பட்ட ஒரு படைப்பாளியின் மகத்தான கலையுலகம் இது.
# திருச்சிராப்பள்ளித் தமிழ்ச் சங்கம்

**திருச்சிராப்பள்ளித் தமிழ்ச் சங்கம்** தமிழ்நாடு, திருச்சிராப்பள்ளியில் இயங்கும் ஒரு தமிழ்ச் சங்கம். 1956 மார்ச் 11 இல் இது அமைக்கப்பட்டது.
# திருச்சிராப்பள்ளித் தமிழ்ச் சங்கம்

## பின்னணி

20ம் நூற்றாண்டின் தொடக்கக் காலத்தில் திருச்சிராப்பள்ளியில் திருக்குறள் அன்பர்கள் குழுவாக இருந்து அதில் அறிஞர்களும், ஆன்றோர்களும் பலர் அங்கம் வகித்துள்ளனர். அவர்கள் கூடும் போதெல்லாம் திருக்குறள் மேன்மை பேசி வந்துள்ளனர். குறள் அன்பர்கள் குழு திருச்சிராப்பள்ளி, புரோமெனண்ட் தெருவில் இருந்த, திரு. கு. விசுவாதன் இல்லத்தில், கூடினர். அக்குழுவை, தெ. துரைராசபிள்ளை முன்னிருந்து இயக்கினார், பின்னர் அக்குழு, குறள் அன்பர்கள் குழு உறுப்பினராகிய தி. செ. மு. அ. பாலசுப்பிரமணியம் செட்டியார் இல்லத்தில் கூடி திருக்குறள் சிந்தனைகளைக் கலந்து வந்தது.
# திருச்சிராப்பள்ளித் தமிழ்ச் சங்கம்

## சங்கம் தோன்றிய ஆண்டு

1956 சனவரி 4 இல் குறள் அன்பர்கள் குழு கு. விசுவநாதன் இல்லத்தில் கூடியபோது, திருச்சிராப்பள்ளியில், ஒரு தமிழ்க் கல்லூரி தொடங்கவும், தமிழ்ச்சங்கம் அமைக்கவும் உரையாடிக் கலைந்தனர்.  
1956 மார்ச் 11 இல் திருவரங்கத்தில் உள்ள வாசுதேவபுரத்தில், இராஜபவனம் என்னும் வளமைனையில் திருவள்ளுவர் தி. பொ. மாணிக்கவாசகம் பிள்ளை தலைமையில் கூடிய குழுக் கூட்டத்தில் தெ. துரைராச பிள்ளை முன்மொழிய திருச்சிராப்பள்ளித் தமிழ்ச்சங்கம் தோற்றம் பெற்றது. அரசு சங்கச் சட்டவிதிப்படி 1956 டிசம்பர் 3 அன்று ஆவணக் களத்தில் பதிவுசெய்யப்பெற்றது.  
1957 சனவரி 13 ஆம் நாள் கூடிய, முதல் ஆண்டு நிறைவில், ‘தமிழ்ச்சங்கம்’ முறைப்படி 1957 மார்ச் 11 இலேயே தொடங்கப்பெற்றாலும், திருவள்ளுவர் ஆண்டுத் தொடக்க நாளே, தமிழ்ச் சங்க தொடக்க நாள் என்று தீர்மானித்து, அதைப் பதிவு செய்தனர். அந்நாளில் ‘தமிழ்ச் சங்க ஆண்டு நிறைவுவிழா’ ஆண்டு தோறும் நடத்தவும் முடிவு செய்தனர்.
# திருச்சிராப்பள்ளித் தமிழ்ச் சங்கம்

## சங்கத்தின் தலைவர்கள் மற்றும் உறுப்பினர்கள்

திருச்சிராப்பள்ளித் தமிழ்ச்சங்கத்தின் முதல் தலைவர் செ. மு. அ. பாலசுப்பிரமணியம் செட்டியார் ஆவார். துணைத் தலைவர் வித்துவான் ஐயன்பெருமாள் கோனார் ஆவார். முதல் செயலாளர் தெ.துரைராச பிள்ளை, பொருளாளர் அ. இராம. சு. சுப்பையா செட்டியார்.  
தமிழ்ச் சங்கத் தலைவராக இருந்த, செ. மு. அ. பாலசுப்பிரமணியம் செட்டியார் தமது சொந்தப் பணிகள் காராணமாகத் தலைமைப் பொறுப்பில் இருந்து தன்னை விடுவித்துக் கொண்டார்.  
1956 அக்டோபர் 2 அன்று திருச்சிராப்பள்ளி, மருத்துவர் எட்வர்டு பால்மதுரம் தலைவராக அமர்ந்தார். தொ. மு. நல்லுசாமி, மு, அ. அருணாசலம் செட்டியார் துணைத்தலைவர்களாக இருந்துள்ளனர். தெ. துரைராச பிள்ளை அமைச்சர் பொறுப்பில் தொடர்ந்தார். பேராசிரியர் வே. மா. சம்மனசு துணை அமைச்சர் ஆனார். சு. இராம. சு. சுப்பையா செட்டியார் பொருளாளர் ஆனார்.  
தற்பொழுது (2013) சங்கத்தின் தலைவராக சிவ. ப. மூக்கப்பிள்ளையும், அமைச்சராக சி. சிவக்கொழுந்தும் இருந்து வருகின்றனர்.
# திருச்சிராப்பள்ளித் தமிழ்ச் சங்கம்

## தமிழ்ச்சங்க நிகழ்ச்சிகள்

முதல் சிறப்பு நிகழ்ச்சி 1956 இல் நடைபெற்றுள்ளது. அதற்கு அண்ணாமலைப் பல்கலைக்கழகத் துணைவேந்தர் தி. மூ. நாராயணசாமி பிள்ளை தலைமை ஏற்றுள்ளார். அந்நிகழ்ச்சியில் தமிழ் அறிஞர்கள் கி. ஆ. பெ. விசுவநாதம் அவர்கட்கு, பொற்பதக்கம் அணிவித்துப் பாராட்டினார்கள்.  
திருச்சிராப்பள்ளியின் அப்போதைய மாவட்ட ஆட்சித் தலைவராக இருந்த குலாம் முகம்மது பாட்சா பரிந்துரையின்படி, தமிழ்நாடு அரசு திருச்சிராப்பள்ளி மேலரண் சாலையில், கெயிட்டி திரையரங்கிற்கு முன் இருந்த இடத்தை 1959 ஆகத்து 25 அன்று நிரந்தரக் கட்டிடம் கட்டிக் கொள்ள வழங்கியது. அப்பொழுது சென்னை மாநில முதல் அமைச்சராக இருந்த கு. காமராஜ் அவர்களால் 1959 செப்டம்பர் 17 அன்று தமிழ்ச்சங்க கட்டிடத்திற்கு கால்கோள் செய்து சிறப்பித்துள்ளார்.  
அனைத்து வசதிகளுடனும் கூடிய தமிழ்ச்சங்க கட்டிடத்தைப் முதலைமைச்சர் கு. காமராஜ் 1961 மே 7 இல் திறந்து வைத்துள்ளார்கள். சென்னை மாநிலக் கல்வி அமைச்சராக இருந்த எம். பக்தவச்சலம் தமிழ்ச்சங்க நூல் நிலையத்தை 1961 செப்டம்பர் 28 அன்று திறந்து வைத்துள்ளார்.
# திருச்சிராப்பள்ளித் தமிழ்ச் சங்கம்

## பாராட்டு விழா

தமிழ்ச்சங்கத்தில் 1967-இல் சென்னை மாநில முதல் அமைச்சராக இருந்த அண்ணாவிற்கு, ஒரு பாராட்டு விழா நடத்தியது.  
1973-ஆண்டு முதல் தமிழ்ச்சங்கத்தில் கம்பருக்குப் புகழ்விழா எடுத்துவருகின்றது. 1974 ஆம் ஆண்டு அண்ணாமலைப் பல்கலைகழகத்தின் இணைவேந்தர் இராஜா சர் முத்தையா செட்டியார் தலைமையில், தமிழிசை விழா நடைபெற்றது.  
1975 ஆம் ஆண்டு திருசிரபுரம் மகாவித்துவான் மீனாட்சி சுந்தரம் பிள்ளை நூற்றாண்டு விழா நடைபெற்றது. அதில் கிருபானந்த வாரியார் சுவாமிகளுக்கு பொற்கிழி ஆயிரம் வழங்கப்பெற்றது.
1979 அக்டோபர் 14 மருத்துவர் ஜி. விசுவநாதம் பிள்ளை தமிழ்ச்சங்கத்தில் முதல் தமிழ்ச்சங்க அமைச்சர் தெ .துரைசாமி பிள்ளையின் திருவுருவச்சிலையினைத் திறந்து வைத்தார்.  
1979 நவம்பர் 28 அன்று தமிழ்நாடு அரசு மேலவைத் தலைவராக இருந்தகு ம.பொ.சிவஞானத்திற்கு பாராட்டுவிழா நடைபெற்றுள்ளது.  
மதுரைக் காமராசர் பல்கலைக்கழகத்தின், முதுமுனைவர் பட்டம் பெற்ற கி.ஆ.பெ.விசுவநாதத்திற்கு சங்கத்தில் 1979 டிசம்பர் 22 அன்று பாராட்டு நிகழ்ச்சி நடைபெற்றது.  
தமிழ் நாடு முதலமைச்சராக இருந்த எம். ஜி. இராமச்சந்திரனுக்கு 1981 மே 24 அன்று போற்றுதல் விழா நடத்தப்பெற்றது.  
தமிழ்நாடு முதலைமைச்சராக இருந்த மு. கருணாநிதிக்கு உலகத திருக்குறள் மாநாட்டில் 2000 சனவரி இல் பாராட்டிதழ் வழங்கப்பட்டது.
# திருச்சிராப்பள்ளித் தமிழ்ச் சங்கம்

## தமிழ்ச்சங்க விருது பெற்றவர்கள்

தமிழ்ச்சங்கத்தின் சார்பாக ஆண்டுதோறும் பொற்கிழி விருதுகள் வழங்கப்பட்டு வருகிறது.
1. 1976 கிருபானந்த வாரியார்
1. 1977 அ. நடேச முதலியார்.
1. 1978 கி.வா.சகந்நாதன்
1. 1979 தண்டபாணி தேசிகர்.
1. 1980 முருகேச முதலியார்
1. 1981 ஈரோடு. அ. ஞானசம்பந்தம்.
1. 1982 உடுமலைப்பேட்டை கா. நயினார் முகம்மது
1. 1983 ஆபிரகாம் அருளப்பர்.
1. 1984 ஆர். இராதாகிருட்டினன்
1. 1985 ப. ஆறுமுகம்.
1. 1986 வெள்ளைவாரணன்.
1. 1987 . வே. ராமநாதன் செட்டியார்.
1. 1988 கி. வேங்கட சுப்பிரமணியன்
1. 1989 வ. சுப. மாணிக்கம்
1. 1990 கி. ஆ. பெ. விசுவநாதம்
1. 1991 கு. சுந்தரமூர்த்தி.
1. 1992 அவ்வை து. நடராசன்
1. 1993 இரம்போலா மாசுகரேனசு
1. 1994 இரா. இளங்குமரன்
1. 1995 இளங்கம்பன்
1. 1996 .க. பத்மநாப ரெட்டியார்
1. 1997 தமிழண்ணல்
1. 1998 சி. பாலசுப்பிரமணியன்
1. 1999 சுப.அண்ணாமலை
1. 2000 அ.மா.பரிமணம்.
1. 2001 ச.மெய்யப்பன்
1. 2002 ப. அரங்கசாமி
1. 2003 . சி. அரசப்பனார்
1. 2004 இரா. இளவரசு.
1. 2005 ஆ.வே. இராமசாமி
1. 2006 ச.வே.சுப்பிரமணியன்
1. 2007 மா. எழில் முதல்வன்
1. 2008 ச. சீனிவாசன்
1. 2009 இ.சுந்தரமூர்த்தி
1. 2010 வை. இரத்தினசபாபதி
1. 2011 அ.அ.மணவாளன்
1. 2012 கு.சிவமணி
1. 2013 கல்வெட்டு ஆய்வாளர் சி. கோவிந்தராசனார்.
# மோசன் மக்மால்பஃப்

**மோசன் மக்மால்பஃப்** (Mohsen Makhmalbaf) ஓர் ஈரானிய திரைப்பட இயக்குநர், திரைப்பட படத்தொகுப்பாளர், திரைப்படத் தயாரிப்பாளர் மற்றும் எழுத்தாளர் ஆவார். இவர் மே மாதம் 29 ஆம் தியதி 1957- ஆம் வருடம் ஈரானின் தெஹ்ரானில் பிறந்தார். இவர் இதுவரை 20 திரைப்படங்களுக்கும் மேல் இயக்கியுள்ளார். 50-ற்கும் மேற்பட்ட விருதுகளைப் பெற்றுள்ளார். 15-ற்கும் மேற்பட்ட முக்கிய திரைப்பட விழாக்களுக்கு நடுவராக இருந்துள்ளார். இவருடைய விருது பெற்ற படங்களில் "கந்தகார்" (Kandahar) மற்றும் "தி கார்டனர்" (The Gardener) போன்றவையும் அடங்கும்.
இவரின் திரைப்படங்கள் கடந்த 10 வருடங்களில் உலகின் பல்வேறு திரைப்பட விழாக்களில் பங்கு பெற்றுள்ளன. இவர் ஈரனிய சினிமாவில் புதிய சகாப்தத்தைத் தோற்றுவித்தவர் என கருதப்படுகிறார். "டைம்" பத்திரிகை 2001-ல் வெளிவந்த இவரது "கந்தகார்" (Kandahar) திரைப்படத்தை எப்போதுமான மிகச்சிறந்த 100 படங்களுள் ஒன்று என 2006-ல் குறிப்பிட்டிருந்தது.. வெனிஸ் திரைப்படத் திருவிழாவில் நடுவர் குழுவில் இவரும் ஓர் உறுப்பினர் ஆவார்.
2005-ல் மகுமூத் அகமதிநெச்சாத் ஈரானின் தலைவரானதும் மோசன் மக்மால்பஃப் ஈரானைவிட்டு பாரிஸ் சென்று வாழ்ந்தார். அன்றிலிருந்து 2009 ஈரான் தேர்தலுக்கு முன்பு வரை அங்கு வசித்தார்.. இவரது சில திரைப்படங்கள் ஈரானில் தடை செய்யப்பட்டுள்ளன. இவரது மனைவி மெர்ஷியா, மகள்கள் சமீரா, ஹானா மூவரும் இயக்குநர்கள். மகன் மெய்சம் ஒளிப்பதிவாளர். உலகத் திரைப்பட விழாக்களில் இவரின் குடும்பத்தினர் வாங்கிய சர்வதேச விருதுகளின் எண்ணிக்கை 89 ஆகும்.
# மோசன் மக்மால்பஃப்

## திரைப்படங்கள்

- பாய்காட் - Boycott (1985)
- தி ஸ்ட்ரீட் வெண்டர் - The Street Vendor (1986)
- தி பைசக்கிளிஸ்ட் - The Bicyclist (1987)
- டாஸ்ட்ஃபோரோஸ் - Dastforoush (a/k/a "The Peddler," US) (1987)
- தி மேரேஜ் ஆஃப் பிளஸ்டு - The Marriage of the Blessed (1988)
- டைம் ஆஃப் லவ் - Time of Love (1990)
- தி நைட்ஸ் ஆஃப் ஜயாண்டே-ரூட் - The Nights of Zayande-rood (1990)
- ஒன்ஸ் அப்பான் எ டைம், சினிமா - Once Upon a Time, Cinema (1991)
- ஆக்டர் - Actor (1993)
- ஹலோ சினிமா - Hello Cinema (1994)
- ஹேப்பே - Gabbeh (1995)
- பிரட் அண்ட் ப்ளவர் - பாட் - Bread and Flower-pot (retitled A Moment of Innocence for anglophone audiences) (1995)
- தி சைலன்ஸ் - The Silence (1997 film) (1997)
- டேல்ஸ் ஆஃப் கிஷ் - Tales of Kish (1999)
- டெஸ்ட் ஆஃப் டெமாக்ரஸி - Test of Democracy (1999), with Farrokh-yar
- கந்தகார் - Kandahar (2001), brought him the Federico Fellini Prize From Unesco in Paris in 2001
- அலிஃப்பே-இ-ஆப்கான் - Alefbay-e afghan (2002) (The Afghan Alphabet, documentary)
- மண்டே மார்கெட் - Monday Market (2004)
- கோல்டர் தன் ஃபயர் - Colder Than Fire (2005)
- செக்ஸ் அண்ட் ஃபிலாஸபி - Sex & Philosophy (2005)
- செயர் - Chair (2005)
- பொயட் ஆஃப் வேஸ்ட்ஸ் - Poet of wastes (2005)(writer not director)
- ஸ்கிரீம் ஆஃப் தி ஆன்ட்ஸ் - Scream of the ants (2006)
- தி மேன் ஹூ கேம் வித் தி ஸ்நோ - The Man Who Came With the Snow (2009), co-directed with Marzieh Meshkini
- தி கார்டனர் - The Gardener (2012)
# மோசன் மக்மால்பஃப்

## ஈரானில் தடைசெய்யப்பட்ட திரைப்படங்கள்

- டைம் ஆஃப் லவ் - Time of Love (1990) banned since 1990
- தி நைட்ஸ் ஆஃப் ஜயாண்டே-ரூட் - The Nights of Zayande-rood (1990)), banned since 1990
- பிரட் அண்ட் ப்ளவர் - பாட் - Bread and Flower-pot (1995), banned from 1995 until 1997
- தி சைலன்ஸ் - The Silence (1997 film)) (1997), banned from 1997 until 2000
- நஸீர் -உத்-தின் ஷா - Naser-ed-din Shah (1991), banned from 1992 until 1993
# மோசன் மக்மால்பஃப்

## தோன்றிய திரைப்படங்கள்

- தி மேரேஜ் ஆஃப் பிளஸ்டு - The Marriage of the Blessed (1988)
- குளோஸப் - Close-up (1988)
- ஹலோ சினிமா - Hello Cinema (1994)
- பிரட் அண்ட் ப்ளவர் - பாட் - Bread and Flower-pot (1995)
- தி டெஸ்ட் ஆஃப் டெமாக்ரஸி - The Test of Democracy (1999)
# நோக்கியா லூமியா 720

**'நோக்கியா லூமியா 720 (Nokia Lumia 720)**', நோக்கியா நிறுவனம் வெளியிட்ட தொடுதிரை நகர்பேசியாகும். இது விண்டோசு இயங்குதளத்தில் இயங்கும். ஏப்ரல் 29, 2013 அன்று வெளியானது.6.1 மெகாபிக்சல் (மெகாபடவணுக்கள்) கொண்ட நிழற்படக்கருவி, 1 கிகாஹர்ட்சில் இயங்கும் செயலி ஆகிய வசதிகளைக் கொண்டது.
# நோக்கியா லூமியா 720

## விபரங்கள்

:திரை அளவு = 4.3 அன்குலம்.
:இயங்குதளம் = விண்டோசு 8 (கைபேசிக்கானது)
:நினைவகம் = 512 மெகாபைட்டுகள் ரேம்,மேலும் 8 கிகாபைட்டுகள் நினைவகம் கொண்டுள்ளது.
:நினைவக அட்டை = 64 கிகாபைட்டுகள் வரையில்.
:இணைப்பு வசதிகள் = புளுடூத், வை-ஃபை,என்-எப்-ச்[NFC].
:முதன்மை நிழற்படக்கருவி =6.1 மெகாபிக்சல் (மெகாபடவணுக்கள்).
:இரண்டாம் நிழற்படக்கருவி =1.3 மெகாபிக்சல் (மெகாபடவணுக்கள்).
# நோக்கியா லூமியா 720

## மேலும் பார்க்கவும்

- நோக்கியா லூமியா 610
- நோக்கியா லூமியா 900
- நோக்கியா லூமியா 920
# நோக்கியா லூமியா 720

## வெளியிணைப்புகள்

- Nokia Lumia 720 (ஆங்கிலத்தில்)
- nokia lumia 720 (ஆங்கிலத்தில்)  
பகுப்பி:நோக்கியா
# ராகிணி (1968 திரைப்படம்)

**ராகிணி,** கெ. என். மூர்த்தி தயாரிப்பில் வெளியான மலையாளத் திரைப்படம். 1968 செப்டம்பர் 13- ஆம் நாள் வெளியானது.
# ராகிணி (1968 திரைப்படம்)

## நடிப்பு

- மது
- கே. பாலாஜி
- சங்கராடி
- கோட்டயம் செல்லப்பன்
- ஜோதி
- கே. ஆர். விஜயா
- அடூர் பங்கஜம்
- வாசந்தி.
# ராகிணி (1968 திரைப்படம்)

## பின்னணிப் பாடகர்கள்

- கே. ஜே. யேசுதாஸ்
- கெ. பி. உதயபானு
- எஸ். ஜானகி
- கமலம்
# தோக்குகள் கத பறயுன்னு

**தோக்குகள் கத பறயுன்னு,** எம். ஒ. ஜோசப் தயாரிப்பில் வெளியான மலையாளத் திரைப்படம். இது 1968 ஏப்ரல் 10-ஆம் நாள் கேரளத்தில் வெளியானது
# தோக்குகள் கத பறயுன்னு

## நடிப்பு

- சத்யன்
- பிரேம் நசிர்
- கே. பி. உம்மர்
- முதுகுளம் ராகவன்பிள்ளை
- நெல்லிக்கோடு பாஸ்கரன்
- மாள அரவிந்தன்
- அம்மிணி
- சாந்தாதேவி
- ஜயபாரதி
|}
# ஏ. கே. நாதன்

டான் ஸ்ரீ **ஏ.கே. நாதன்** (மலாய்: *A.K. Nathan*; பிறப்பு: ஏப்ரல் 14, 1956), மலேசியாவில் கட்டமைப்பு வடிவமைப்பு *(Structural Design)* தொழில் அதிபர். எவர்செண்டாய் நிறுவனத்தை உருவாக்கியவர். மலேசிய இந்தியப் பணக்காரர்களில் மூன்றாவது இடத்தில் உள்ளார்.  
ஏ.கே. நாதன், ஏழ்மையான குடும்பத்தில் பிறந்தவர். பட்டப் படிப்பிற்காக இந்தியா சென்றார். பணப் பற்றாக்குறை ஏற்பட்டது. அதனால், படிப்பைப் பாதியிலேயே நிறுத்திவிட்டு மலேசியாவிற்குத் திரும்பி வந்தார். ஓர் அச்சகத்தில் கடைநிலை ஊழியராக, ஒரு சாதாரண வேலையில் சேர்ந்தார். அதன் பின்னர், ஒரு காப்புறுதி நிறுவனத்தில் சாதாரண முகவராக வேலை செய்தார்.
# ஏ. கே. நாதன்

## வாழ்க்கை வரலாறு

ஏ.கே. நாதன், சிலாங்கூர், பூச்சோங் கிராமப் பகுதியில் 1956-ஆம் ஆண்டு பிறந்தவர். அவருடைய தந்தையார், செய்தித்தாள் விநியோப்பாளர். தாயார் ஒரு குடும்பமாது.
# ஏ. கே. நாதன்

## வாழ்க்கை வரலாறு

### டாயாபூமி கட்டுமானம்

அவருக்கு கோலாலம்பூரில் இருக்கும் டாயாபூமி கட்டுமானத்தில் உருக்கு இரும்பு கட்டமைப்பு வடிவமைப்பு ஒப்பந்தம் *(Temporary Structural Steel Platform Work)* கிடைத்தது. அது ஒரு சின்ன ஒப்பந்தம். நாதனின் அண்ணனால், டாயாபூமி வேலைகளைச் செய்ய முடியவில்லை. அவருக்கு சிங்கப்பூரில் மற்ற வேலைகள் இருந்தன.  
அதனால், டாயாபூமி பணிகளைக் கவனிக்குமாறு தன் தம்பி நாதனைக் கேட்டுக் கொண்டார். நாதனுக்கும் கட்டமைப்பு வடிவமைப்பு பணிகளில் அனுபவம் எதுவும் இல்லை. அதனால், துணைக் குத்தகையாளர் ஒருவரை ஒப்பந்தம் செய்தார்.
# ஏ. கே. நாதன்

## வாழ்க்கை வரலாறு

### புரோட்டான் சாகா தொழிற்சாலை

அந்தக் குத்தகையாளர், பல வழிகளில் தன்னை ஏமாற்றி வருவதை நாதன் அறிந்து கொண்டார். வேறுவழி இல்லாமல் அந்தக் குத்தகையாளரை நிறுத்த வேண்டிய நிலை நாதனுக்கு ஏற்பட்டது. இறுதியில், கட்டமைப்பு வடிவமைப்பு தொழிலில் கொஞ்சம்கூட அனுபவம் இல்லாத நாதன், தனிமனிதனாக நின்று டாயாபூமி பணிகளைச் செய்து முடித்தார்.  
இந்தச் சமயத்தில், மலேசியா தனது முதல் தேசிய வாகனமான புரோட்டான் சாகாவைத் தயாரிக்கப் போவதாக நாதன் கேள்விப் பட்டார். புரோட்டான் சாகா தொழிற்சாலைக்குக் கட்டமைப்பு வடிவமைப்பு நிர்மாணிப்புகள் அவசியம் என்பதை அவர் உணர்ந்தார். அதற்குள் அந்த நிர்மாணிப்புப் பணிகள் ஜப்பானில் இருக்கும் நிப்போன் ஸ்டீல் நிறுவனத்திற்குக் கொடுக்கப்பட்டது. அந்த நிறுவனம்தான் தலைமைக் குத்தகையாளர் ஆகும்.
# ஏ. கே. நாதன்

## வாழ்க்கை வரலாறு

### நிப்போன் ஸ்டீல் நிறுவனத்தின் திட்ட நிர்வாகி யாமாக்கி

புரோட்டான் சாகா தொழிற்சாலையில் துணைக் குத்தகை வேலைகள் ஏதாவது கிடைக்குமா என்று நிப்போன் ஸ்டீல் நிறுவனத்தின் திட்ட நிர்வாகியை, ஏ.கே. நாதன் போய்ப் பார்த்தார். நாதனின் நல்ல நேரம் என்று கூட சொல்லலாம். அந்த நிர்வாகியும் நல்ல ஒரு நம்பிக்கையான ஆளைத் தேடிக் கொண்டு இருந்தார். இருந்தாலும், டாயாபூமியைத் தவிர வேறு எந்த வலுவான அனுபவங்கள் நாதனிடம் இல்லை. நாதனுக்கு அது ஒரு பெரிய குறைபாடாக இருந்தது. அதனால், அவருக்கு புதிய வாய்ப்புகள் கிடைக்கவில்லை.  
ஆனால், ஓர் அதிசயம் நடந்தது. பத்து நாட்கள் கழித்து, நிப்போன் ஸ்டீல் நிறுவனத்தின் திட்ட நிர்வாகி யாமாக்கி என்பவர், நாதனைத் தேடி வந்தார். அடுத்து, புரோட்டான் சாகா தொழிற்சாலையின் கட்டமைப்பு வடிவமைப்பு நிர்மாணிப்பு பணிகள் நாதனிடம் ஒப்படைக்கப்பட்டன. குறிப்பிட்டக் காலக்கெடுவிற்குள் புரோட்டான் சாகா தொழிற்சாலை வடிவமைப்பு நிர்மாணிப்பு பணிகள் செய்து கொடுக்கப்பட்டன. நாதனின் அயராத உழைப்பு ஓர் தெய்வீகச் சன்னதியாக மாறியது. அதில் இருந்து நிப்போன் ஸ்டீல் நிறுவனத்தின் நம்பிக்கைக்கும் அவர் பாத்திரமானார்.
# ஏ. கே. நாதன்

## வாழ்க்கை வரலாறு

### பொருளாதார மந்த நிலை

1980-களில் உலகளாவிய நிலையில் ஏற்பட்ட பொருளாதார மந்த நிலை நாதனையும் பாதித்தது. அவருக்குப் பலவாறான பண நெருக்கடிகள். பற்றாக்குறைக்கு கடன் கொடுத்த வங்கிகள் கழுத்தை நெரித்தன. அவரிடம் வேலை செய்தவர்களுக்கு முறையாகச் ஊதியம் கொடுக்க முடியவில்லை. அவருடைய நிறுவனம் திவாலாகிப் போகும் நிலைமைக்கு வந்தது.  
இருந்தாலும் நாதன் மனம் உடைந்து போகவில்லை. அப்போது அவர் சொன்ன ஒரு வாசகம், இன்று வரை மலேசியர்களிடையே ஒரு தாரக மந்திரமாக விளங்குகிறது. அவர் சொன்ன வாசகம் இதுதான்.
# ஏ. கே. நாதன்

## வாழ்க்கை வரலாறு

### சிங்கப்பூரின் முதல் உள்விளையாட்டரங்கம்

அவருடைய நண்பர்களும் குடும்பத்தாரும் அவரை எங்காவது போய் தலைமறைவாக இருக்கச் சொன்னார்கள். கடன்காரர்களின் தொல்லைகளைத் தவிர்க்கலாம் என்று அறிவுரை கூறினார்கள். நாதன் மனம் தளரவில்லை. இந்த இக்கட்டானக் கட்டத்தில்தான், நிப்போன் ஸ்டீல் நிறுவனம் மறுபடியும் நாதனுக்கு கை கொடுத்தது.  
சிங்கப்பூரின் முதல் உள்விளையாட்டரங்கம் *(Singapore Indoor Stadium)* கட்டுவதற்கு நாதனிடம் துணைக் குத்தகை வழங்கப்பட்டது. வேலைகளை ஒழுங்காகச் செய்து முடித்தார். இது நடந்தது 1988-ஆம் ஆண்டு. அதன் பிறகு அவர் நிப்போன் ஸ்டீல் நிறுவனத்தின் முழு நம்பிக்கைக்கும் பாத்திரமானார்.
# ஏ. கே. நாதன்

## வாழ்க்கை வரலாறு

### குடியரசு கட்டடம்

சிங்கப்பூரின் உள்விளையாட்டரங்கம் அமைக்கப்பட்ட பின்னர், 37 மாடிகளைக் கொண்ட சிங்கப்பூர் ஹிட்டாச்சி கட்டடம், 33 மாடிகளைக் கொண்ட சிங்கப்பூர் கால்டெக்ஸ் கட்டடம் போன்றவற்றைக் கட்டும் ஒப்பந்தங்கள் நாதனுக்கு வழங்கப்பட்டன. அதன் பிறகு *Republic Plaza* எனும் குடியரசு கட்டடத்தையும் கட்டி முடித்தார். சிங்கப்பூர் குடியரசு கட்டடம் 66 மாடிகளைக் கொண்டது.  
அடுத்து மலேசிய அரசாங்கமே அவரை அழைத்தது. மலேசியாவின் இரட்டைக் கோபுரங்களில் இரண்டாவது கோபுரத்தின் கட்டமைப்பு வடிவமைப்பு நாதனுக்கு வழங்கப்பட்டது. அப்போதைய மலேசியப் பிரதமர் துன் மகாதீர் அந்த வாய்ப்பை வழங்கினார். பதினெட்டு மாதங்களில் நாதன் தன் வேலையைச் செய்து கொடுத்தார்.
# ஏ. கே. நாதன்

## வாழ்க்கை வரலாறு

### மலேசியாவின் இரட்டைக் கோபுரங்கள்

மலேசியாவின் இரட்டைக் கோபுரங்கள்தான் இப்போது உலகிலேயே மிக உயரமான இரட்டைக் கோபுரங்கள் ஆகும். இந்த இரட்டைக் கோபுரங்களில் இரண்டாவது கோபுரத்தின் கட்டமைப்பு வடிவமைப்பைச் செய்து கொடுத்தது ஏ.கே.நாதனின் எவர்செண்டாய் நிறுவனம் ஆகும். இந்தக் கோபுரங்கள் 452 மீட்டர் உயரம் கொண்டவை. 83-வது மாடிகள் வரை பைஞ்சுதை (cement) கொண்டு கட்டப்பட்டது. 84-வது மாடியில் இருந்து மேலே அனைத்தும் உருக்கு இரும்பால் பிணைக்கப்பட்டு உள்ளன.  
அதன் பின்னர் துபாய் அரசாங்கம் அவருக்கு அழைப்பு விடுத்தது. துபாயில் இருக்கும் புர்ஜ் கலிஃபா வானளாவிக்கு கட்டமைப்பு வடிவமைப்பு செய்து தருமாறு நாதன் கேட்டுக் கொள்ளப்பட்டார். இந்த புர்ஜ் கலிஃபா வானளாவிதான் இப்போதைக்கு உலகின் உயரமான கட்டிடம் ஆகும். 110 மாடிகளைக் கொண்டது. அதையும் முறையாகச் செய்து கொடுத்தார்.  
இதுவரையில் உலகம் முழுமையும் 100 கட்டடங்களுக்கு நாதன் கட்டமைப்பு வடிவமைப்பு செய்து கொடுத்து இருக்கிறார். மலேசியா புத்ராஜெயாவில் இருக்கும் அனைத்துலக மாநாட்டு மையத்திற்கு வடிவமைப்பு செய்து கொடுத்ததும் நாதனின் எவர்செண்டாய் நிறுவனமே ஆகும்.
# ஏ. கே. நாதன்

## சாதனைகள்

ஏ.கே. நாதன் கட்டமைப்பு வடிவமைப்பு நிர்மாணிப்பு செய்து கொடுத்த முக்கியக் கட்டடங்களின் பட்டியல்:  
- அல்மாஸ் கோபுரம் - துபாய் *Almas Tower - Dubai*
- ரோஸ் ரோத்தானா கோபுரம் - துபாய் *Rose Rotana Tower - Dubai*
- கிப்கோ கோபுரம் - கத்தார் *Qipco Tower - Qatar*
- குடியரசு கட்டடம் - சிங்கப்பூர் *Republic Plaza - Singapore*
- ஹிட்டாச்சி கோபுரம் - சிங்கப்பூர் *Hitachi Tower - Singapore*
- பெட்ரோனாஸ் இரட்டைக் கோபுரம் - கோலாலம்பூர் *Petronas Twin Tower - Kuala Lumpur*
- கால்டெக்ஸ் கோபுரம் - சிங்கப்பூர் *Caltex Tower - Singapore*
- கோலாலம்பூர் கோபுரம் - கோலாலம்பூர் *KL Tower - Kuala Lumpur*
- டிரெலிஸ் கோபுரம் - சிங்கப்பூர் *Trellis Tower -Singapore*
- குரோஸ்வெனோர் விடுதி - துபாய் *Grosvenor Hotel -Dubai*
- எமிரெட்ஸ் கோபுரம் - துபாய் *Emirates Tower -Dubai*
- யூ.இ. மையம் - சிங்கப்பூர் - *UE Square -Singapore*
- எம்பையர் கோபுரம் - இந்தோனேசியா *Empire Tower -Indonesia*
- ஏ.ட்.எம். கோபுரம் - தாய்லாந்து *ATM Tower -Thailand*
- 21 ஆம் நூற்றாண்டு கோபுரம் - துபாய் *21st Century Tower - Dubai*
- செல்சி கோபுரம் - துபாய் *Chelsea Tower - Dubai*
- கேட் கட்டடம் - துபாய் *Gate Building - Dubai*
- வினான நிலைய கட்டுப்பாட்டுக் கோபுரம் - துபாய் *Airport Control Tower - Dubai*
- மெர்னா கிரவுன் - துபாய் *Marina Crown - Dubai*
- பாரகான் - சிங்கப்பூர் *Paragon - Singapore*
- அல் பைசாலா கோபுரம் - சவூதி அரேபியா *Al Faisalah Tower - K.S.A*
- புர்ஜ் அல் அராப் - துபாய் *Burj Al Arab - Dubai*
- துமாய் மால் - துபாய் *Dubai Mall - Dubai*
- துபாய் வெஸ்டிவல் சிட்டி - துபாய் *Dubai Festival City - Dubai*
- கியூ.எஸ்.டி.பி. - துபாய் *QSTP - Dubai*
- மோட்டார் சிட்டி - துபாய் *Motor City - Dubai*
- ஸ்கை துபாய் - துபாய் *Ski Dubai - Dubai*
- கே.எல்.சி.சி. - கோலாலம்பூர் *KLCC - Kuala Lumpur*
- பெல்டா பற்பயன் மண்டபம் - கோலாலம்பூர் *Felda Multipurpose Hall - Kuala Lumpur*
- ஏய்ம்ஸ்ட் - மலேசிய இந்தியர்களின் மருத்துவக் கல்லூரி - கோலாலம்பூர் *AIMST - Kuala Lumpur*
- புத்ராஜெயா அனைத்துலக மாநாட்டு மையம் - கோலாலம்பூர் *Putrajaya International Convention Center - Kuala Lumpur*
- ஒன் ராபிள்ஸ் லிங் - சிங்கப்பூர் *One Raffles Link - Singapore*
- வெஸ்ட் பே லாகூன் = கத்தார் *West Bay Lagoon - Qatar*
# ஏ. கே. நாதன்

## சாதனைகள்

### ஏ.கே.நாதனின் தாரக மந்திரம்

"எந்த வேலையைச் செய்தாலும், அதைக் குறிப்பிட்ட காலத்திற்குள் செய்து முடித்துவிட வேண்டும். அப்படிச் செய்வதே ஒரு மனிதனுக்கு ‘பிளஸ் பாயிண்ட். காலம் தவறாமையில் கண்ணியமாக விளங்க வேண்டும்" என்று ஏ.கே.நாதன் அடிக்கடி சொல்லி வருகிறார். அதுவே, அப்போதும் இப்போதும் ஏ.கே.நாதனின் தாரக மந்திரமாகவும் விளங்குகிறது. முயற்சி செய்தால் முடியாதது எதுவும் இல்லை என்பதற்கு ஏ.கே.நாதன் நல்ல ஓர் எடுத்துக்காட்டு.
# பி.ஜி.சி 6240

**பி.ஜி.சி 6240** (PGC 6240) என்பது பூமியில் இருந்து சுமார் 350 மில்லியன் ஒளியாண்டுகள் தொலைவில் உள்ள தெற்கு கைதரசு விண்மீன் குழாம் ஆகும்.  
இந்த விண்மீன் திரளைச் சுற்றி இதழ் போன்ற புகை மண்டலம் காணப்படுவதை அறிவியலாளர்கள் ஹபிள் விண்வெளித் தொலைநோக்கி கொண்டு கண்டறிந்தனர். தற்போது அந்த புகை மண்டல இதழ் போன்ற வடிவம் விண்மீன்களின் மோதல்களால் ஏற்பட்டது என கூறியுள்ளனர்.
# விண்மீன் குழாம்

**விண்மீன் குழாம் அல்லது உடுத்தொகுதி** (constellation) என்பது வான்கோளத்தில் அனைத்துலகும் விவரிக்கப்பட்ட விண்மீன் கூட்டங்களின் தொகுதிகள் ஆகும். இவற்றை பூமியின் இரவு வான்வெளியில் காணப்படும் விண்மீன்களை அதன் தொகுதிகளின் அடிப்படையில் பிரிக்கப்பட்டுள்ளது. உத்தியோகபூர்வமாக அங்கீகரிக்கப்பட்ட 88 விண்மீன் குழாங்களை வானில் அவதானிக்கலாம்.  
இது தவிர, சில அங்கீகரிக்கப்படாத சில பழங்கால விண்மீன் குழாங்களும் உள்ளன. அவற்றை, சீன, ஹிந்து மற்றும் அசுத்திரேலியாவில் பழங்கால குறிப்புகள் விளக்குகின்றன.  
விண்மீன் குழாம்களில் உள்ள மிகவும் ஒளி கூடிய அல்லது பிரகாசமான உடுக்களை அல்ஃபா எனும் எழுத்திலும்
நடுத்தர ஒளியைக் கொண்டவையை பீற்றா எனும் எழுத்திலும் ஒளி குறைந்தவையை காமா எனும் எழுத்திலும் குறிப்பர்.
# செய்யாறு (ஆறு)

**செய்யாறு ஆறு**, தமிழ்நாடு, திருவண்ணாமலை மாவட்டம் வழியாகப் பாயும் ஒரு பருவ கால ஆறு ஆகும். திருவண்ணாமலை மாவட்டத்தில் ஜவ்வாது மலை பகுதியில் உருவாகும் இந்த ஆறு, பாலாறு நதியின் துணை ஆறு ஆகும்.  
ஜவ்வாது மலைத்தொடரின் நசமலையில் தோன்றி, மேற்குத் தெற்காகப் பாய்ந்து, பின்பு செங்கம் அருகில், வடகிழக்காகத் திரும்பி, திருவண்ணாமலை மாவட்டத்தின் முழு நீளத்திற்கும் பாய்கிறது. ஜவ்வாது மலையிலிருந்து கிழக்காகப் பாயும் பீம ஆறு (பீமன் அருவியிலிருந்து உருவாவது), மிருகண்ட நதி (மிருகண்ட அணையிலிருந்து வருவது) ஆகிய துணை ஆறுகள், போளூர் நகருக்கு அருகிலுள்ள சோழவரம் எனும் ஊரில் செய்யாறு உடன் இணைகின்றன. ஜவ்வாது மலையின் அடிவாரத்திலுள்ள செண்பகத்தோப்பு அணையிலிருந்து உருவாகும் கமண்டல நதி எனும் துணை ஆறும் அமிர்தி அருகில் வரும் நாகநதி ஆறும், ஆரணி அருகே உள்ள சம்புவயாயநல்லூர் கிராமத்தில் ஒன்று இணைந்து, கமண்டல நாக நதி என உருப்பெற்று ஆரணி நகரின் வழியாக சென்று வாழைப்பந்தல் எனுமிடத்தில் செய்யாற்றுடன் இணைகிறது. இங்கிருந்து சுமார் அரை கி.மீ அகலத்தில் செய்யாறு ஆறாக வடக்குக் கிழக்காக ஓடி, காஞ்சிபுரம் நகரை அடுத்த பழையசீவரம் எனும் ஊரில் பாலாறு நதிடன் இணைந்து வங்காள விரிகுடா கடலில் கலக்கிறது.  
திருவண்ணாமலை மாவட்டத்தின் முழு நீளத்திற்கும் ஓடும் செய்யாறு ஆறு மாவட்டத்தின் வேளாண் பாசனத்திற்கும், குடிநீர்த் தேவைக்கும் முக்கிய ஆதாரமாகும். செய்யாறு மற்றும் அதன் துணை ஆறுகளின் கரைகளில், திருவண்ணாமலை மாவட்டத்தின் முக்கிய நகரங்களான செங்கம், கலசப்பாக்கம், போளூர், ஆரணி, திருவத்திபுரம் மற்றும் வந்தவாசி ஆகிய நகரங்கள் அமைந்துள்ளன.  
திருவத்திபுரம் நகரில் இந்த ஆற்றின் கரையில் திருஞானசம்பந்தர் நாயன்மாரால் பாடல் பெற்ற, ஆயிரம் ஆண்டு பழமை வாய்ந்த செய்யாறு வேதபுரீஸ்வரர் கோயில் அமைந்துள்ளது. சேயாறு (சேய்+ஆறு) என்பது, காலப்போக்கில் திரிந்தும், 'செய்யாறு' எனப் பெயர் பெற்றதாகவும் தகவல்கள் உள்ளன.
# ஏற்காடு சட்டமன்ற இடைத்தேர்தல் 2013

சேலம் மாவட்டத்தைச் சேர்ந்த சட்டமன்ற தொகுதி **ஏற்காடு**. மலைவாழ் மக்களுக்காக ஒதுக்கப்பட்டுள்ள இந்த தொகுதியில், 2011 தேர்தலில், அதிமுக சார்பில் போட்டியிட்ட சி. பெருமாள் வெற்றி பெற்றார். இந்நிலையில், ஜூலை 18ம் தேதி, திடீர் மாரடைப்பு காரணமாக, பெருமாள் மரணம் அடைந்தார். காலியான ஏற்காடு தொகுதிக்கு, இடைத் தேர்தல் நடத்த முடிவு செய்யப்பட்டு அக்டோபர் 6 அன்று அறிவிக்கப்பட்டது. டிசம்பர் 14 அன்று இடைத்தேர்தல் நடைபெறும் என தேர்தல் ஆணையம் அறிவித்தது.
இடைத்தேர்தல் தேதி அறிவிக்கப்பட்டதை தொடர்ந்து, தேர்தல் நன்னடத்தை விதிகள் உடனடியாக அமலுக்கு வந்துள்ளதாக சேலம் மாவட்ட ஆட்சியர் க.மகரபூஷணம் அறிவித்தார்.
# ஏற்காடு சட்டமன்ற இடைத்தேர்தல் 2013

## நடைமுறை

ஏற்காடுத் தொகுதியில், நவம்பர் 9ம் தேதி, வேட்பு மனு தாக்கல் துவங்குகிறது. தேர்தலில் போட்டியிட விரும்புவோர், நவம்பர் 16ம் தேதி வரை மனு தாக்கல் செய்யலாம். வேட்பு மனுக்கள், நவம்பர் 18ம் தேதி பரிசீலனை செய்யப்பட்டு, இறுதி வேட்பாளர் பட்டியல் நவம்பர் 20ம் தேதி அன்று மாலை வெளியிடப்படும். ஓட்டுப்பதிவு டிசம்பர் 4ம் தேதி நடைபெறும். பதிவான ஓட்டுகள் டிசம்பர் 8ம் தேதி எண்ணப்படும்.
# ஏற்காடு சட்டமன்ற இடைத்தேர்தல் 2013

## போட்டி

கடந்த 2011 சட்டசபை தேர்தலில், அ.தி.மு.க., கூட்டணியில், தே.மு.தி.க., இருந்தது. இப்போது, இரு கட்சிகளும் எதிரும் புதிருமாக திசை மாறியுள்ளன. ஏற்காடு இடைத் தேர்தலில் எதிர்கட்சியான தேமுதிக போட்டியிடவில்லை. ஆளும் கட்சியான அ.தி.மு.க., இந்த தொகுதியை தக்க வைக்க ஏற்கனவே நடவடிக்கைகளில் இறங்கி விட்டது. அதிமுக, மதிமுக, நாம் தமிழர் இயக்கம் ஆகிய கட்சிகளைத் தவிர்த்து எல்லா கட்சிகளுக்கும் கடிதம் எழுதி ஆதரவு கோரியது. மற்றொரு பிரதான கட்சியான தி.மு.க., இந்த தேர்தலில் போட்டியிடுமா என்ற எதிர்பார்ப்பு ஏற்பட்டது.  
தி.மு.க., சார்பில் போட்டியிடுவது என முடிவு செய்யப்பட்டு தி.மு.க., வேட்பாளருக்கு ஆதரவு கேட்டு அக்கட்சித் தலைவர் கருணாநிதி அனைத்து எதிர்க்கட்சித் தலைவர்களுக்கும் கடிதம் எழுதினார்.
இந்தக் கடிதம் தமிழகச் சட்டப் பேரவை எதிர்க் கட்சித் தலைவரும், தேமுதிக. நிறுவனருமான விஜயகாந்த், தமிழ்நாடு காங்கிரசு கட்சித் தலைவர் ஞானதேசிகன், பாஜக தமிழகத் தலைவர் பொன். ராதாகிருஷ்ணன், மார்க்சிஸ்ட் இந்திய பொதுவுடமைக் கட்சியின் தமிழ் மாநிலச் செயலாளர் ஜி. ராமகிருஷ்ணன், இந்தியப் பொதுவுடமைக் கட்சியின் தமிழ் மாநிலச் செயலாளர் தா. பாண்டியன், பாமக நிறுவனர் மருத்துவர் ராமதாஸ், திராவிடர் கழகத் தலைவர், கி. வீரமணி, விடுதலைச் சிறுத்தைகள் கட்சியின் தலைவர், தொல்.திருமாவளவன், புதிய தமிழகம் கட்சியின் நிறுவனர் மருத்துவர் கிருஷ்ணசாமி, மனிதநேய மக்கள் கட்சியின் தலைவர் ஜவாஹிருல்லா, திராவிடர் இயக்கத் தமிழர் பேரவையின் தலைவர் சுப. வீரபாண்டியன், எம்.ஜி.ஆர். கழகத்தின் தலைவர் இராம. வீரப்பன், ஆகியோருக்கு அனுப்பப்பட்டது. எனினும் எந்தவொரு கட்சியும் ஏற்றுக் கொள்ளாததால் திமுகவின் தனி வேட்பாளராக வெ. மாறன் அறிவிக்கப்பட்டுள்ளார்
மாறனை எதிர்த்து அ.தி.மு.க சார்பில் பெ. சரோஜா போட்டியிடுகிறார். இதனை அக்கட்சியின் பொதுச் செயலாளரும், முதல்வருமான ஜெயலலிதா அறிவித்துள்ளார். அ.தி.மு.க. வேட்பாளராக அறிவிக்கப்பட்டுள்ள சரோஜா, மறைந்த ஏற்காடு சட்டமன்ற உறுப்பினர் பெருமாளின் மனைவி ஆவார்.
# ஏற்காடு சட்டமன்ற இடைத்தேர்தல் 2013

## போட்டி

### விதி மீறல்

தமிழக முதல்வர் செயலலிதா ஏற்காட்டில் பரப்புரையின் போது தேர்தல் நடத்தை விதிகளை மீறி புதிய திட்டங்களை அறிவித்ததாக திமுக இந்தியத் தேர்தல் ஆணையத்தில் குற்றம் சாட்டியது. செயலலிதா தான் தேர்தல் நடத்தை விதிகளை மீறவில்லை என்ற மறுப்பை ஏற்றுக்கொள்ள இந்தியத் தேர்தல் ஆணையம் மறுத்துவிட்டது
# ஏற்காடு சட்டமன்ற இடைத்தேர்தல் 2013

## வாக்குப்பதிவு

டிசம்பர் 4 2013 அன்று ஏற்காட்டில் நடந்த இடைத்தேர்தலில், இடைத்தேர்தல் ஓட்டுப்பதிவில் இதுவரை இருந்த சாதனை, ஏற்காட்டில் முறியடிக்கப்பட்டது மொத்த வாக்காளர்களில் 90 சதவீதம் பேர் ஓட்டு போட்டு புது வரலாற்றைப் படைத்தனர்.
# ஏற்காடு சட்டமன்ற இடைத்தேர்தல் 2013

## தேர்தல் முடிவுகள்

ஏற்காடு சட்டப்பேரவைத் தொகுதிக்கு நடைபெற்ற இடைத் தேர்தலில் அதிமுக வேட்பாளர் பெ.சரோஜா தன்னை எதிர்த்துப் போட்டியிட்ட திமுக வேட்பாளர் வெ.மாறனைக் காட்டிலும் 78,116 வாக்குகள் அதிகம் பெற்று அமோக வெற்றி பெற்றார்.
# டம்பாச்சாரி விலாசம்

**டம்பாச்சாரி விலாசம்** 1872-இல் எழுதப்பட்ட ஒரு தமிழ் நாடக நூல். விலாசம் என்னும் சிற்றிலக்கிய வகையைச் சேர்ந்த இந்நூலை இயற்றியவர் காசி விசுவநாத முதலியார்.  
புராண கதைகளைத் தவிர்த்துச் சமகாலத்தவரது வாழ்க்கைக் கதைகளை அடிப்படையாகக் கொண்டு நாடகமியற்றும் பாணி பத்தொன்பதாம் நூற்றாண்டின் இரண்டாம் பகுதியில் பரவலானது. அவ்வாறு விசுவநாத முதலியார் தன் காலத்தில் வாழ்ந்த ஒரு டம்பாச்சாரியின் கதையை அடிப்படையாகக் கொண்டு டம்பாச்சாரி விலாசத்தை எழுதினார். இசை நாடகமாகப் படைக்கப்பட்ட இந்நூலில் களம், அரங்கம் போன்ற மரபுகள் எதுவும் இல்லை; ஒரே மூச்சில் கதை சொல்லப்படுகிறது. கண்ணகியின் கதையை ஒத்த இதன் கதை கட்டியங்காரன் ஒருவன் கூறுவது போல அமைந்துள்ளது. பணக்காரன் ஒருவன் தாசி வீட்டுக்குச் சென்று தன் செல்வத்தை இழந்து பின் மனம் திருந்தி வாழ்வதே இதன் கதை.
# தேனி மாவட்டத்தில் பழங்கால எழுத்துக்கள்

தேனி மாவட்டம் கெங்குவார்பட்டியில் உள்ள ஞானம்மாள் கோவில் சோழ மன்னனால் கட்டப்பட்ட கோயில் ஆகும். மருதநாயகம் என்ற கான்சாகிபு கொடைக்கானல் சாலையை வடிவமைத்த பகுதியான அம்சாபுரம் இப்பகுதியில்தான் உள்ளது. இக்கோயிலில் பழமையான தமிழ் பிராமி கல்வெட்டுகள் உள்ளன.  
பாண்டிய மன்னராலும் பராமரிக்கப்பட்டு நிலங்கள் தானமாக அளிக்கப்பட்ட திருக்கோயில். போதிய பராமரிப்பில்லாததால் இத்திருக்கோயிலின் கல்வெட்டுகள் அழிய ஆரம்பித்தன. பல கல்வெட்டுகள் அழிக்கப்பட்டும் விட்டன. சமூக விரோதிகளால் சிதைக்கப்படும் திருக்கோயிலாக ஞானம்மாள் கோவில் உள்ளது.  
தேனிமாவட்டம், பெரியகுளம் ஒன்றியத்தில் உள்ள குள்ளப்புரத்தில் அருள்மிகு உத்தண்ட சவுந்திரராஜ பெருமாள் கோவில் உள்ளது. இக்கோவிலில் 1000 ஆண்டுகளுக்கு முன்னர் கட்டப்பட்டதாக அறியப்படுகிறது. இக்கோவிலில் பழமையான பிராமி எழுத்துக்களும், வட்ட வடிவ எழுத்துக்களும் காணப்படுகின்றன.
# தேனி மாவட்டத்தில் பழங்கால எழுத்துக்கள்

## இந்தியாவின் மிகப்பழைமையான நடுகற்கள்

தேனி மாவட்டம், ஆண்டிபட்டி ஒன்றியத்தில் உள்ள புலிமான்கோம்பையில் ஒரு குறிப்பிட்ட சமூகத்தைச்சேர்ந்தவர்கள் இறந்த உடன் புதைப்பது வழக்கம். புதைத்த பகுதியின்மேல் நடுகற்களை ஊன்றுவார்கள். அந்த நடுகற்களில் ஏராளமான தமிழ் எழுத்துக்கள் உள்ளன.
இவை பொ.ஆ.மு 3ஆம் நூற்றாண்டிற்கும் முற்பட்டவை.இவை இந்தியாவின் மிகப்பழைமையான நடுகற்களாக அறியப்படுகின்றன.
# தமிழ்ச் செல்வம் (நூல்)

**தமிழ்ச் செல்வம்** கி. ஆ.பெ.விசுவநாதம் பிள்ளையால் எழுதப்பெற்ற நூலாகும். ப. சம்பந்த முதலியார் இந்நூலுக்கு முன்னூரை எழுதியுள்ளார். பாரி நிலையத்தார் பதிப்புரை எழுதியுள்ளனர்.
# தமிழ்ச் செல்வம் (நூல்)

## உள்ளடக்கம்

- நாடகத் தொடக்கம்
- நாடு
- மக்கள்
- செல்வம்
- காதல்
- கொடை
- வீரம்
- இழிவு
- சிறப்பு
- கற்பு
- நாடக முடிவு
# எனது நண்பர்கள் (நூல்)

எனது நண்பர்கள் கி.ஆ.பெ.விசுவநாதம் பிள்ளை அவர்களால் எழுதப்பெற்ற நூலாகும். உயர்நீதிமன்ற நீதிபதி பு ரா கோகுலகிருஷ்ணன் அவர்களால் முன்னுரை எழுதப்பெற்றுள்ளது.
# எனது நண்பர்கள் (நூல்)

## உள்ளடக்கம்

1. மறைமலையடிகள்
1. தமிழ்த்தென்றல்
1. நான் கண்ட வ.உ.சி
1. கா சுப்பிரமணியப் பிள்ளை
1. சோ சு பாரதியார்
1. பேராசிரியர் கா நமச்சிவாய முதலியார்
1. கோவைப் பெருமகன் சி கே எஸ்
1. தமிழவேள் த வே உமாமகேசுரம் பிள்ளை
1. பண்டிதமணி மு கதிரேசஞ் செட்டியார்
1. புரட்சிக் கவிஞர்
1. மூன்று தலைவர்கள்
1. நான்கு தலைவர்கள்
1. டபிள்யூ பி ஏ சௌந்திர பாண்டியன்
1. ஓ பி இராமசாமி செட்டியார்
1. ஏ இராமசாமி முதலியார்
1. சா ஏ டி பன்னீர்ச் செல்வம்
1. தலைவர் காமராசர்
1. ஒப்பற்ற தலைவர் செல்வா
1. நல்ல தமிழன் பேச்சுடன் கண்டேன்
1. வழக்கறிஞர் வன்னிய சிங்கம்
1. அரசரும் நானும்
1. கலைத்தந்தை
1. தொழிலதிபர் வி சேஷாசாயி
# பரணித் திருநாள் லட்சுமி பாய்

**பேரரசி பரணித் திருநாள் லட்சுமி பாய்** (1848–1901) என்பவர் ஆற்றிங்கல் அரசி ஆவார். (1857-1901). கேரள காளிதாசன் என்று அறியப்பட்ட சங்ஙனாசேரி லட்சுமீபுரம் கொட்டாரத்தில் கேரளவர்மா வலிய கோயித்தம்புரான் இவரது துணைவர் ஆவார்.
# பரணித் திருநாள் லட்சுமி பாய்

## வாழ்க்கைக் குறிப்பு

மாவேலிக்கரை உற்சவ மடம் கொட்டாரத்தில் பரணி திருநாளின் மூத்த மகளாக 1848 அன்று பிறந்தார்.
# அலெக்சாந்திரியா நகர அத்தனாசியார்

**அலெக்சாந்திரியா நகர அத்தனாசியார்** (பி. சுமார். 296-298 – இ. 2 மே 373), அல்லது **அலெக்சாந்திரியா நகரின் முதலாம் அத்தனாசியார்** அல்லது **புனித பெரிய அத்தனாசியார்** என்பவர் 8 சூன் 328 முதல் 2 மே 373 வரை மொத்தம் 45 ஆண்டுகள் அலெக்சாந்திரியா நகரின் 20ஆம் ஆயராக இருந்தவர் ஆவார். இவரின் பணிக்காலத்தில் மொத்தம் 17 ஆண்டுகள் நான்கு வெவ்வேறு உரோமை அரசர்களால் ஐந்து முறை நாடு கடத்தப்பட்டார். இவர் ஒரு சிறந்த இறையியலாளரும், திருச்சபைத் தந்தையர்களுல் ஒருவரும், ஆரியனிய தப்பரைக்கெதிரான திரித்துவம் குறித்த வாதவல்லுநரும், நான்காம் நூற்றாண்டின் குறிப்பிடத்தக்க எகிப்திய தலைவரும் ஆவார்.  
அத்தனாசியார் கிழக்கின் நான்கு மிகப்பெரும் திருச்சபையின் மறைவல்லுநர்களுல் ஒருவராக கத்தோலிக்க திருச்சபையினால் மதிக்கப்படுகின்றார். கிழக்கு மரபுவழி திருச்சபையில் இவர் மரபின் தந்தை ("Father of Orthodoxy") என புகழப்படுகின்றார். சீர்திருத்தத் திருச்சபையினர் பலரும் இவரை விவிலியத் திருமுறையின் தந்தை என புகழ்ந்துள்ளனர். மேற்கத்திய கிறித்தவத்தில் இவரின் விழா நாள் 2 மே ஆகும், கிழக்கத்திய கிறித்தவத்தில் 18 ஜனவரி ஆகும்.
# வர்த்தமானம்

***வர்த்தமானம்*** (*Varthamanam*) என்பது இந்திய மலையாள மொழி சமூக நாடகத் திரைப்படமாகும். சித்தார்த்த சிவா என்பவர் இயக்கிய திரைப்படம். இதில் பார்வதி திருவோத்து, ரோசன் மேத்யூ மற்றும் சித்திக் ஆகியோர் நடித்துள்ளனர். பென்சி நிறுவனத்தின் கீழ் பென்சி நாசர் மற்றும் ஆர்யாடன் செளகத் ஆகியோர் இப்படத்தை தயாரித்துள்ளனர். ஆர்யாடன் சௌகத் இத்திரைப்படத்திற்கு கதை எழுதியுள்ளார்.
# வர்த்தமானம்

## கதைச்சுருக்கம்

மலபாரைச் சேர்ந்த சுதந்திரப் போராட்ட வீரர் அப்துரஹிமான் சாகிப்பைப் பற்றி ஆராய்ச்சி செய்யும் பைசா சுபியா டெல்லி பல்கலைக்கழகத்தில் ஆராய்ச்சி மாணவியாகச் சேர்ந்தார். அவர் அமல் மற்றும் பிற மாணவர்களுடன் கூர்மையான அரசியல் நிலைப்பாட்டுடன் பழகுகிறார். அவளது அறைத்தோழி, தாழ்த்தப்பட்ட சாதிகளில் ஒன்றான துல்சாவைச் சேர்ந்த ஒரு மாணவி மற்றும் அவளது சமூகத்தில் இருந்து உயர் கல்வியைப் பெற்ற முதல் பெண் ஆகியோர் ஆவர். பல்கலைக்கழகத்தின் ஆர்வலர்கள் மற்றும் பாசிசுடுகளுக்கு எதிரானவர்கள் பட்டியல் சாதி மாணவர்களில் ஒருவரான ரோகனின் உரிமைகளுக்காக போராட்டம் நடத்தி வருகின்றனர். பைசாவும் அதில் ஒரு அங்கமாகிறார். நண்பர்கள் கூட்டாக துளசாவின் சகோதரனின் திருமணத்திற்கு செல்கிறார்கள்.  
பைசா நடத்திய கருத்தரங்கிற்குப் பிறகு பல்கலைக்கழகத்தின் பாசிசுடுகள் அவர்களுக்கு எதிராக செல்லத் தொடங்குகிறார்கள். இருப்பினும், ஒரு பசுவைக் கொன்றதற்காக அவளது அறை தோழியின் சகோதரன் கொல்லப்பட்ட பிறகு வளாக வாழ்க்கையின் இயக்கவியல் புதிய வடிவங்களை எடுக்கிறது. தனது குடும்பத்தில் நடந்த சோகமான சம்பவத்திற்குப் பிறகு வீடு திரும்பிய துல்சாவுக்கு பைசா மற்றும் அவரது நண்பர்கள் தலைமையிலான முழு பல்கலைக்கழக மாணவர்களும் பாசிசுடுகளுக்கு எதிரானவர்களைத் தவிர ஆதரவளித்து நிற்கிறார்கள்.  
பிற்படுத்தப்பட்ட சமூகங்கள் எதிர்கொள்ளும் அவமானம் மற்றும் அநீதியைத் தொடர்ந்து, பொதுவாளின் ஆதரவுடன், அவர்களுக்கு ஆதரவாக ஒரு குறும்படத்தை நடத்தவும், அந்த சிரமங்களை மற்ற மாணவர்களுக்கு உணர்த்தவும் அவர்கள் முடிவு செய்கிறார்கள்.  
அணியின் மற்ற உறுப்பினர்களைத் தாக்க முடியாததால், பாசிசுடுகளுக்கு எதிரானவர்களின் இலக்காக பைசா மாறுகிறார். தேசவிரோதி என்று அவர் மீது பொய்யான குற்றச்சாட்டுகளை உருவாக்குகிறார்கள். குற்றச்சாட்டுகள் காரணமாக அவர் உலகம் முழுவதும் தேச விரோதியாக அறிவிக்கப்பட்டார். விரைவில் அந்த பொய்யான குற்றச்சாட்டுகளில் இருந்து பைசாவை காப்பாற்ற அவர்கள் ஓடுகிறார்கள். அவர்கள் தங்களால் இயன்றவரை முயற்சித்த போதிலும், பைசா காவல்துறையால் கைது செய்யப்படுகிறார். ஆனால் அது அதிகாரப்பூர்வமாக பதிவு செய்யப்படவில்லை.  
சுதந்திரப் போராட்ட வீரராக இருந்த பைசாவின் தாத்தாவுடன் அமல், ஆதர்ச் மற்றும் பொதுவாள் ஆகியோர் சேர்ந்து பைசாவைக் கண்டுபிடிக்க முயற்சி செய்கிறார்கள். வெகுசன ஊடக விளைவு காரணமாக, பைசா கைது செய்யப்பட்டதை காவல்துறை வெளிப்படுத்த வேண்டியிருந்தது, மேலும் அவர் நீதிமன்றத்தில் ஆசர்படுத்தப்பட்டார். ச்கிட்க்கான கடைசி நிமிடத்தில், பாசிச்டுகளுக்கு எதிரானவர்கள் ச்கிட் உறுப்பினர்களைக் கைது செய்கிறார்கள். அதனால் ச்கிட் நடக்காது. பாசிசுடுகளுக்கு எதிரானவர்களின் முழு திகைப்புக்கு, கடைசியாக அமல் மற்றும் ஆதர்ச் ஆகியோரால் ஒரு பகுதி நடத்தப்பட்டது. காவல்துறையும் பாசிச எதிர்ப்பாளர்களும் அதை முடிக்க விடாமல் தடுக்கிறார்கள். அந்த நேரத்தில் பைசா மேடையை அடைந்து ச்கிட்டை முடிக்கிறார்.
# வர்த்தமானம்

## நடிகர்கள்

- பைசா சூபியாவாக பார்வதி திருவோடு
- அமலாக ரோசன் மேத்யூ
- பேராசிரியராக சித்திக். சதீசு பொதுவாள்
- துல்சாவாக கருணா சிங் சவுகான்
- ஆதர்சாக சஞ்சு சிவராம்
- டெய்ன் டேவிசு
- இந்துத்துவா ஆதரவு மாணவர் தலைவராக அனிருத் பவித்ரன்
- கரீசாக நிர்மல் பாலாழி
- டீனாக சுதீசு
- வழக்கறிஞராக சியோ பேபி
- ரோகனாக ருத்ரா ஆரா
- அரோரா அத்யா
- ரவீனா நாயர்
- பாலாசி மிச்ரா
- வைசுணவராக கிமான்சு தன்கர்
- சஞ்சு சனிசென்
# வர்த்தமானம்

## தயாரிப்பு

*சகாவு* (2017) படத்தை இயக்கிய பிறகு, சித்தார்த்த சிவா பார்வதி திருவோடு மற்றும் ரோசன் மேத்யூ ஆகியோருடன் *வர்த்தமானம் படத்தை* அறிவித்தார். ரபீக் அகமது மற்றும் விசால் சான்சன் பாடல்களை எழுத, ரமேச் நாராயண் மற்றும் கேசாம் அப்துல் வகாப் இசையமைக்க ஒப்பந்தம் செய்துள்ளனர். அழகப்பன் ஒளிப்பதிவு செய்துள்ளார், சமீர் முகமது படத்தொகுப்பு செய்துள்ளார். கதை மற்றும் திரைக்கதையை ஆர்யாடன் செளக்கத் எழுதியுள்ளார், பின்னணி இசையை பிசிபால் செய்துள்ளார்.  
*வர்த்தமானம்* படத்தின் படப்பிடிப்பு மார்ச் 2020 ஆம் ஆண்டு தொடங்கியது மற்றும் படத்தின் பெரும்பகுதி வட இந்தியா மற்றும் முசோரி பகுதிகளில் படமாக்கப்பட்டது.
# வர்த்தமானம்

## வெளியீடு மற்றும் சர்ச்சை

கேரளாவில் உள்ள மத்திய திரைப்பட சான்றிதழின் பிராந்திய அமைப்பு, நிராகரிப்புக்கான காரணத்தைக் குறிப்பிடாமல் படத்தை திரையிட அனுமதி மறுத்துள்ளது. பின்னர் பாரதிய சனதா கட்சி தலைவரான சி.பி.எச்.சி அதிகாரியான வி.சந்தீப் குமார், "திரைப்படத்தின் திரைக்கதை எழுத்தாளரும் தயாரிப்பாளருமான ஆர்யாடன் செளகத் தான் திரைப்படத்திற்கு அனுமதி மறுத்துள்ளார்" - ஒரு முசுலீம் - அவர் படத்தின் கருப்பொருளைக் கண்டுபிடித்தார். "தேச விரோதமாக" இருந்தது. கேரள மாநில திரைப்பட அகாடமி தலைவரும் இயக்குனருமான கமல், சர்ச்சைக்குரிய கருத்துக்காக சந்தீப் குமாரை பதவி நீக்கம் செய்ய வேண்டும் என்று வலியுறுத்தியுள்ளார்.  
ரிவைசிங் கமிட்டியின் ஒப்புதலுக்குப் பிறகு படத்திற்கு அனுமதி கிடைத்தது. படம் 2021 ஆம் ஆண்டு மார்ச் மாதம் 12 ஆம் தேதி அன்று திரையரங்குகளில் வெளியிடப்பட்டது
# வர்த்தமானம்

## வரவேற்பு

படம் பார்வையாளர்கள் மற்றும் விமர்சகர்களிடமிருந்து நேர்மறையான பதிலைப் பெற்றது. *புதுப்பிப்பு* திரைப்படத்தை *3/5* மதிப்பிட்டது மற்றும் "எழுத்தாளர் இன்று நமக்கு இருக்கும் அரசியல் மற்றும் இனவெறி பிரச்சினைகளை அம்பலப்படுத்த ஒரு துணிச்சலான முயற்சியை மேற்கொள்கிறார், அவர் அதில் கிட்டத்தட்ட வெற்றி பெற்றார்" என்று கூறியது.
# ஏசியாநெட்

**ஏசியாநெட்** என்பது ஏசியாநெட் ஸ்டார் கம்யூனிகேஷன்ஸ் மூலம் இயக்கப்படும் இந்திய மலையாள மொழி பொது பொழுதுபோக்கு கட்டண தொலைக்காட்சி சேனலாகும். ஏசியாநெட் மற்றும் அதன் சேனல்கள் ஏசியாநெட் ஸ்டார் கம்யூனிகேஷன்ஸுக்கு சொந்தமானது, முழுவதுமாக டிஸ்னி ஸ்டாருக்கு சொந்தமானது. சேனலின் தலைமையகம் திருவனந்தபுரத்தில் உள்ளது. ஏசியாநெட் HD என்பது மலையாளத்தின் முதல் முழு HD தொலைக்காட்சி சேனல் ஆகும்.
# ஏசியாநெட்

## நிறுவுதல்

இந்த சேனல் முதலில் 1990 களின் நடுப்பகுதியில் டாக்டர் ராஜி மேனனால் விளம்பரப்படுத்தப்பட்டது. 2006 ஆம் ஆண்டின் பிற்பகுதியில், டாக்டர் ராஜி மேனன் ஏசியாநெட் கம்யூனிகேஷன்ஸில் இருந்து ஓரளவு விலகி, ராஜீவ் சந்திரசேகரிடம் (ஜூபிடர் என்டர்டெயின்மென்ட் வென்ச்சர்ஸ்) கட்டுப்பாட்டை மாற்றினார். ஸ்டார் இந்தியா ஆனது Asianet Communications இல் 51% பங்குகளை வாங்கி 2008 நவம்பரில் JEV உடன் கூட்டு முயற்சியை உருவாக்கியது. 2014 இல் ஸ்டார் இந்தியா ஆனது ஏசியாநெட் கம்யூனிகேஷன்ஸ் இன் முழு உரிமையையும் பெற்றது.
# ஏசியாநெட்

## திட்டங்கள் ஏசியாநெட் ஒளிபரப்பப்பட்டது

##### தற்போதைய
- *பலுங்கு*
- *தூவல்ஸ்பர்ஷம்*
- *பாடாத பைங்கிளி*
- *தயா: செந்தீயில் சளிச்ச குங்குமப்பொட்டு*
- *சஸ்நேஹம்*
- *சாந்த்வனம்*
- *அம்மையாரியதே*
- *குடும்பவிளக்கு*
- *மௌனராகம்*
- *கூடவேடு*
# ஏசியாநெட்

## சகோதர சேனல்கள்

### ஏசியாநெட் பிளஸ்

ஏசியாநெட் பிளஸ் டிஸ்னி ஸ்டாருக்கு சொந்தமான இரண்டாவது மலையாள ஜெனரல் என்டர்டெயின்மென்ட் கட்டண தொலைக்காட்சி சேனலாகும். இது சீரியல்கள், ஏசியாநெட்டின் பழைய சீரியல்கள், திரைப்படங்கள் போன்றவற்றை மறு ஒளிபரப்பு செய்கிறது.
# ஏசியாநெட்

## சகோதர சேனல்கள்

### ஏசியநெட் திரைப்படங்கள்

ஏசியாநெட் மூவீஸ் என்பது ஒரு இந்திய மலையாள மொழி கட்டண தொலைக்காட்சித் திரைப்படச் சேனலாகும், இது 15 ஜூலை 2012 அன்று தொடங்கப்பட்டது. இந்த சேனல் டிஸ்னி ஸ்டாரின் துணை நிறுவனமான ஏசியாநெட் ஸ்டார் கம்யூனிகேஷன்ஸுக்குச் சொந்தமானது.
# திருத்தந்தை ஏட்ரியன்

**ஏட்ரியன்** அல்லது **ஹேட்ரியன்** என்பது திருத்தந்தையின் ஆட்சிப் பெயராகும். இதுவரை 6 திருத்தந்தையர்கள் இப்பெயரில் திருத்தந்தையாக ஆட்சி செய்தனர்.  
- முதலாம் ஏட்ரியன் (772&ndash;795)
- இரண்டாம் ஏட்ரியன் (867&ndash;872)
- மூன்றாம் ஏட்ரியன் (884&ndash;885)
- நான்காம் ஏட்ரியன் (1154&ndash;1159)
- ஐந்தாம் ஏட்ரியன் (1276)
- ஆறாம் ஏட்ரியன் (1522&ndash;1523)
# சூர்யா தொலைக்காட்சி

**சூர்யா தொலைக்காட்சி** (*Surya TV*) கலாநிதி மாறன் உரிமையில் இயங்கும் மலையாளத் தொலைக்காட்சி சேனல். சன் நெட்வொர்க் குழுமத்தினைச் சேர்ந்தது. 24 மணி நேரமும் திரைப்படங்களை வெளியிடும் சூர்யா திரைப்படங்கள் தொலைக்காட்சி, குழந்தைகளுக்கான கொச்சு தொலைக்காட்சி ஆகியனவும் இக்குழுமத்தைச் சேர்ந்தன.
சன் டைரக்ட்டில் மட்டும் இயக்கப்படும் சூர்யா ஆக்சன், சிரித்திரா என்னும் தொலைக்காட்சி சேனல்களும் உண்டு. 1998 அக்டோபர் 19 - ஆம் நாள் இந்த சேனல் தொடங்கப்பட்டது. 2001 ஆம் ஆண்டில் மிகச் சிறந்த மலையாளம் சேனலில் இந்தியத் தொலைக்காட்சிச் சேனலுக்கான விருதினைப் பெற்றது. .
# சூர்யா தொலைக்காட்சி

## இணைப்புகள்

- சூர்யா டி.வி தளம்
- சூர்யா டி.வி. யூடியூப்
- சூர்யா டி. வி பேசுபுக்
# தீயாட்டு

கேரளக் கலைகளில் **தீயாட்டு**ம் ஒன்று. இது பல்விதங்களில் நிகழ்த்தப்படுவதுண்டு. தீயாட்டின் போது குறைந்தது மூன்று பேர் நிகழ்த்த வேண்டும். முற்றத்தில் குலைவாழை நடுவர். பத்ரகாளியின் வடிவம் வெவ்வேறு வண்ணங்களில் தோன்றும். சங்கத்தின் முதன்மை குரு இவ்வேடம் ஏற்பார். விருப்ப தெய்வத்தின் வழிபாடு துடங்கும். மேளங்களை இசைத்துப் பாடுவர்.